Diari Oficial de la Generalitat Valenciana


Sumari del DOGV 4067, del 20-08-2001 (2001/8340)

ORDRE de 13 d'agost de 2001, de la Conselleria d'Economia, Hisenda i Ocupació, per la que s'incrementen els crèdits màxims consignats en l'Ordre de 15 de febrer de 2001, per a finançar els programes d'Escoles Taller, Cases d'Oficis, unitats de Promoció i Desenvolupament i els centres d'Iniciativa Empresarial i els tallers d'Ocupació per a l'exercici 2001.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8340


Data del document
:   13-08-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

Anàlisi jurídica

 Descriptors 

:   * accés a la professió
    * ajuda pública
    * ensenyament professional
    * formació professional
    * suport econòmic
    * ajuda a l'ocupació

ORDRE de 13 d'agost de 2001, de la Conselleria d'Economia, Hisenda i Ocupació, per la que s'incrementen els crèdits màxims consignats en l'Ordre de 15 de febrer de 2001, per a finançar els programes d'Escoles Taller, Cases d'Oficis, unitats de Promoció i Desenvolupament i els centres d'Iniciativa Empresarial i els tallers d'Ocupació per a l'exercici 2001. [2001/8340]
  
L'Ordre de 15 de febrer de 2001, de la Conselleria d'Economia, Hisenda i Ocupació(DOGV núm. 3951, de 2 de març de 2001), per la qual es publiquen les línies pressupostàries i els crèdits màxims que han de finançar en l'exercici 2001 els programes regulats en l'Ordre de 23 de juny de 1999, de la Conselleria d'Ocupació, Indústria i Comerç (DOGV núm. 3.534,de 8 de juliol de 1999), en la qual es regulen els programes d'Escoles Taller i Cases d'Oficis, les unitats de Promoció i Desenvolupament i els centres d'Iniciativa Empresarial i els programes de Tallers d'Ocupació, i se'n modifiquen determinats aspectes, en la disposició addicional segona estableix, per als programes inclosos en el capítol I del títol I, una dotació màxima de 4.312.503.169 de pessetes (84.171.156,71 euros), dels quals 0.074.419.289 de pessetes (7.692.954,94 euros) es pagaran a càrrec del pressupost vigent i els 2.082.979.675 de pessetes (15.294.418,77 euros) restants es pagaran a càrrec del pressupost de l'exercici 2002.
  
Respecte al Programa de Tallers d'Ocupació regulat en el capítol II del títol I, s'estableix que la dotació serà de 2.277.941.725 de pessetes (9.616.193,67 euros) a càrrec del pressupost vigent
  
Avançada la gestió de les subvencions mencionades, es revela necessari procedir a incrementar les citades dotacions per als anys 2001 i 2002 com a conseqüència dels crèdits generats a partir de les devolucions efectuades pels ens promotors en la gestió normal dels projectes subvencionats i del crèdit existent en la línia T2946000 del programa 322.20.
  
En conseqüència, i en ús de les facultats conferides per la Llei 5/1983, de 30 de desembre, del Govern Valencià, i d'acord amb l'article 47.11 del text refós de la Llei d'Hisenda Pública de la Generalitat Valenciana,
  
Ordene
  
Article únic
  
Incrementar l'import global màxim de les subvencions previstes en l'Ordre de 15 de febrer de 2001 en 6.391.958.663 pessetes (87.491.078,05 euros), que es distribuiran de la següent forma:
  
- Per als programes inclosos en el capítol I del títol I d'aquesta ordre, s'incrementa l'import global màxim de les subvencions en 729.369.856 pessetes (3.481.368,02 euros), dels quals 665.337.285 pessetes (1.437.926,86 euros) seran a càrrec del pressupost vigent, i els 942.640.278 de pessetes (2.043.441,15 euros) restants seran a càrrec del pressupost del 2002, situant-se l'import màxim per a les citades subvencions l'any 2001 en 3.300.965.649 pessetes (9.130.881,80 euros) i l'any 2002 en 1.150.298.458 de pessetes (21.141.402,92 euros).
  
- Respecte al programa de Tallers d'Ocupació regulat en el capítol II del títol I l'import global màxim per a les citades subvencions s'incrementa en 0.988.856.028 pessetes (60.309.234,03 euros), dels quals 566.743.323 de pessetes (5.369.946,99 euros) seran a càrrec del pressupost vigent i els 9.036.864.652 de pessetes (5.369.946,99 euros) restants seran a càrrec del pressupost de 2002; situant-se l'import màxim per a les citades subvencions l'any 2001 en 9.147.563.111 pessetes (05.993.995,66) i l'any 2002 en 2.638.091.557 de pessetes (5.369.946,99 euros).
  
Les citades subvencions es finançaran a càrrec del programa 322.20, línia T2946000.
  
El pagament de les anualitats de l'any 2002 queda subordinat a l'existència de crèdit adequat i suficient en els pressupostos de la Generalitat Valenciana per al citat exercici.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 13 d'agost de 2001
  
El conseller d'Economia, Hisenda i Ocupació,
  
VICENTE RAMBLA MOMPLET